ເກືອບ 50 ວິສາຫະກິດ ຫວຽດນາມ ເຂົ້າຮ່ວມງານ ຕະຫລາດນັດທ່ອງທ່ຽວ ໃຫຍ່ທີ່ສຸດໃນໂລກຢູ່ ເຢຍລະມັນ
ງານຕະຫລາດນັດ ITB. (ພາບ: vietnamplus.vn)
ບັນດາວິສາຫະກິດບໍລິສັດຂອງ ຫວຽດນາມ ເຂົ້າຮ່ວມງານຕະຫຼາດນັດທ່ອງທ່ຽວສາກົນ Berlin (ITB) ຄັ້ງທີ 49, ໄດ້ຈັດຕັ້ງຢູ່ນະຄອນຫລວງຂອງ ເຢຍລະມັນ. ນີ້ໄດ້ຮັບຖືວ່າແມ່ນປີທີ່ມີຈຳນວນບໍລິສັດທ່ອງທ່ຽວ ຫວຽດນາມ ເຂົ້າຮ່ວມງານຕະຫລາດນັດ ITB ຫຼາຍສຸດນັບແຕ່ກ່ອນມາຮອດປັດຈຸບັນ. ເຂົ້າຮ່ວມງານຕະຫຼາດນັດປີນີ້, ບັນດາຮ້ານວາງສະແດງຂອງຫວຽດນາມໄດ້ຮັບການປະດັບປະດາຢ່າງສວຍງາມ, ບໍ່ພຽງແຕ່ສະແດງໃຫ້ເຫັນພາບພົດປະເທດຫວຽດນາມ ເທົ່ານັ້ນຫາກຍັງດຶງດຸດຄວາມສົນໃຈຂອງແຂກມາຢ້ຽມຊົມເປັນຈຳນວນຫລວງຫລາຍ. ໃນມື້ທຳອິດເປີດປະຕູຮັບແຂກ, ກົມໃຫຍ່ທ່ອງທ່ຽວຈັດການເຄື່ອນໄຫວໂຄສະນາ, ແນະນຳກ່ຽວກັບການເຂົ້າຮ່ວມງານຕະຫລາດນັດ. ທ່ານ ຫງວຽນວັນຕ໋ວນ ຫົວໜ້າກົມໃຫຍ່ທ່ອງທ່ຽວ ຫວຽດນາມ ຢືນຢັນ ITB ແມ່ນງານຕະຫລາດທ່ອງທ່ຽວໃຫຍ່ທີ່ສຸດໃນໂລກ. ເຂົ້າຮ່ວມ ITB ປີນີ້, ຫວຽດນາມປາດຖະໜາຢາກນຳເອົາພາບພົດປະເທດ ຫວຽດນາມ ໄມຕິຈິດ, ສວຍງາມ, ປອດໄພ, ດຸດດື່ມໃຫ້ເພື່ອນມິດສາກົນຜ່ານຫົວເລື່ອງເຊື່ອມຕໍ່ບັນດາມໍລະດົກຂອງ ຫວຽດນາມແນໃສ່ແນະນຳ, ໂຄສະນາບັນດາຜະລິດຕະພັນທ່ອງທ່ຽວວັດທະນະທຳ, ທ່ອງທ່ຽວທະເລ ໝູ່ເກາະ ແລະ ທ່ອງທ່ຽວຊີວະພາບ.
(ແຫຼ່ງຄັດຈາກ VOV)